ลองยังอ่ะ? หม่าล่าอร่อยสุดซอย
วันนี้คงปฏิเสธไม่ได้เลยว่า ใครที่คิดฝันอยากทำธุรกิจส่วนตัว ต้องมีธุรกิจเรื่องของอาหารการกินติดโผเป็นอันดับยอดฮิตเป็นแน่,แต่คงไม่ใช่ทุกธุรกิจจะสำเร็จและเติบโตอยู่รอด เนื่องจากมีองค์ประกอบหลายอย่างที่จะทำให้ธุรกิจนั้นประสบกับความสำเร็จ อาทิ ด้านอาหารก็ต้องมีเรื่องรสชาติ การรักษาคุณภาพคงที่ ซึ่งก็เป็นสิ่งที่จะมาช่วยเสริมในธุรกิจนั้นแจ้งเกิดเฉิดฉายได้,Business On My Way สัปดาห์นี้ก็ขอพาท่านผู้อ่านไปรู้จัก คู่รักคนรุ่นใหม่ ที่มีความฝันเหมือนวัยรุ่นยุคนี้ ที่อยากทำธุรกิจของตนเอง แต่ในความเหมือนก็ซ่อนความต่างในเรื่องมุมมองแง่คิดในการทำธุรกิจ และที่สำคัญคือเรื่องต้นทุนทางธุรกิจ ที่ทั้งคู่ฟันฝ่าอุปสรรคและสร้างทุกอย่างมาด้วยตนเอง จากเงินลงทุนก้อนแรก 1,000 บาท แต่วันนี้ธุรกิจนี้กลับเป็นธุรกิจหลักที่สร้างรายได้เลี้ยงครอบครัว,คุณอรรถ (สรวิศฐ์ เตริยาภิรมย์) และ คุณเบสท์ (อัมพวา ถาทอง) คู่รักเจ้าของร้าน หม่าล่า เชียงใหม่ ลองยังอ่ะ? ที่กว่าจะค้นเจอว่าชีวิตจะเลือกเดินทางไหนก็เหนื่อยเอาเรื่อง,คุณเบสท์เล่าว่า จุดเริ่มต้นที่เลือกทำธุรกิจเกิดจากเมื่อครั้งทำงานประจำอยู่ แล้วคิดอยากที่จะหารายได้เพิ่ม โดยตอนนั้นทำงานอยู่ที่เชียงใหม่ เนื่องด้วยเป็นคนเชียงใหม่ ตอนนั้นก็ทำขนมจีนน้ำเงี้ยวและข้าวซอย ไปขายหลังเลิกงานตามตลาดนัด ซึ่งก็ยอมรับว่าเหนื่อยมาก เพราะต้องตื่นแต่เช้ามืดเพื่อหาซื้อวัตถุดิบ และมาเตรียมทำไปขาย,ซึ่งก็ทำแบบนี้อีกเกือบ 1 ปี โดยด้านยอดขายก็ไม่ดีเท่าที่ควร เนื่องด้วยมีหลายร้านที่ขายแบบเดียวกัน อีกทั้งลูกค้าก็จะคุ้นชินและเลือกทานร้านดังๆที่มีชื่อเสียง เพราะเชื่อมั่นในเรื่องรสชาติ,ตอนนั้นเบสท์ทำงานเป็นหัวหน้างานวางแผนการผลิตในโรงงานทำจิวเวลรีที่เชียงใหม่ ซึ่งเวลาส่วนใหญ่จะทุ่มเทให้กับการทำงานเป็นอย่างมาก กลับบ้านดึกเพื่อเคลียร์งาน โดยทำที่นี้มา 6 ปี กระทั่งวันหนึ่งมานั่งคิดว่าหากเราออกไปทำธุรกิจเราเอง แล้วทุ่มเทแบบนี้ก็น่าจะประสบความสำเร็จได้,คุณเบสท์เล่าว่า เธอก็ไม่รอช้าตัดสินใจลาออกจากงานที่ทำ และเดินหน้ามุ่งสู่เส้นทางธุรกิจตนเองเต็มตัว โดยก็ยังขายขนมจีนน้ำเงี้ยว ข้าวซอย ซึ่งขายไประยะหนึ่งเริ่มประสบปัญหาขายไม่ดี ซึ่งความรู้สึกตอนนั้นท้อใจมาก ซึ่งก็มีคุณอรรถและครอบครัวคอยให้กำลังใจ,กระทั่งวันหนึ่งก็ไปเจอกับร้านขายลูกชิ้นปิ้งที่นำ หม่าล่า มาเป็นตัวปรุงแต่งรสชาติเพิ่ม ก็เห็นคนยืนรุมซื้อเป็นจำนวนมาก เนื่องด้วยขณะนั้นประมาณ 2 ปี หม่าล่าเป็นอะไรที่ดังมากในจังหวัดเชียงใหม่ ทำให้เกิดความสนใจ,จากนั้นคุณเบสท์ได้ชวนคุณอรรถตระเวนออกชิมร้านที่ขายหม่าล่าในเชียงใหม่ โดยตอนนั้นมีความคิดว่าอยากที่จะทำขายที่กรุงเทพฯ และก็มีการแอบถามจากร้านต่างๆว่าหม่าล่าคืออะไร มีส่วนผสมอะไรบ้าง,ช่วงนั้นทุ่มเทศึกษาหาสูตรทำหม่าล่าอย่างมาก ไปค้นข้อมูลในอินเตอร์เน็ต จนไปพบว่าหม่าล่าที่จริงมีความหมายว่า เผ็ด ชา โดยมีเครื่องเทศหลักที่เรียกว่า ฮวาเจียว มีสรรพคุณทำให้ชา มีกลิ่นหอม ใช้ประกอบอาหารชนิดหนึ่งของประเทศจีน ซึ่งก็ไปเสาะหาว่าจะหาซื้อได้ที่ไหนเพื่อเตรียมข้อมูล,คุณเบสท์เล่าว่า ตัดสินใจอยู่นานพอควรว่าจะทำหม่าล่าขายดีหรือไม่ เพราะในใจก็มีความกลัวจะซ้ำรอยกับการขายขนมจีน และข้าวซอย จนมีเพื่อนแม่ค้าด้วยกันให้กำลังใจและพูดว่าลองทำขายดู ไม่ลองไม่มีทางรู้ว่าขายได้หรือไม่ ซึ่งก็บอกด้วยว่าจะให้ยืมเตาปิ้งด้วย ซึ่งนั่นก็เป็นหนึ่งในแรงผลักดันให้มีแรงฮึดสู้อีกครั้ง,ในด้านสูตรการทำผงหม่าล่า เป็นสูตรที่ทางร้านคิดพัฒนาขึ้นมาเอง ใช้เวลาทดลองชิมรสชาติอยู่ 2 เดือน ให้คนใกล้ชิด เพื่อนมาช่วยชิม เพื่อหาสูตรที่ถูกปากคนไทยที่สุด แม้กระทั่งตอนที่ทำออกขายก็เปิดรับฟังคำติชมจากลูกค้า เพื่อนำมาปรับปรุงเช่นกัน จนวันนี้มั่นใจว่าสูตรที่ได้ลงตัวที่สุดแล้ว,ด้านคุณอรรถเล่าว่า ตอนที่ขายแรกๆก็ขายที่ตลาดเมืองเอก และก็เปิดขายเพิ่มที่ตลาดชิคารา ที่มหาวิทยาลัยรังสิต ซึ่งก็ได้ลูกค้ากลุ่มนักศึกษามาอุดหนุนเป็นจำนวนมาก กระทั่งเริ่มรู้ข่าวว่าตลาดนี้จะปิดตัวลง ก็เริ่มปรึกษากันหาที่ขายแห่งใหม่ จนไปเจอทำเลที่ตลาดโอโซนวัน ถนนสรงประภา ดอนเมือง ซึ่งปัจจุบันก็ขายอยู่ที่นี่,ในเรื่องของเมนูปัจจุบันก็มีให้เลือกกว่า 30 เมนู ทั้งลูกชิ้นชนิดต่างๆ เนื้อหมู-ไก่-ปลา-เนื้อวัว รวมถึงกลุ่มผัก เห็ด ที่สามารถนำมาปิ้งได้ ซึ่งจะเน้นวัตถุดิบที่มีคุณภาพ โดยสูตรเด็ดทางร้านคือนอกจากผงหม่าล่าที่มีให้เลือกทั้งแบบเผ็ดปกติ และเผ็ดมากแล้ว ก็จะมีซอสที่เราคิดเอง เอาไว้ราดเวลาที่ปิ้งอาหารและก็ทาผงหม่าล่าเพิ่มลงไป ซึ่งจะส่งกลิ่นหอมชวนหิวอย่างมาก ทั้งนี้ราคาเริ่มต้นไม้ละ 5 บาท,ท้ายสุดทั้งคู่ยังฝากถึงคนที่มีฝันอยากทำธุรกิจ ว่าขอให้มีความอดทน มุ่งมั่นในสิ่งที่คิดอยากจะทำ และเมื่อโอกาสมาถึงก็คว้าโอกาสนั้นและกล้าที่จะลงมือทำ งานนี้ใครอยากจะไปชิมก็ไปได้ที่ตลาดโอโซนวัน หรือติดตามในเพจเฟซบุ๊ก : หม่าล่าเชียงใหม่ ลองยังอ่ะ? กระตุ้นความหิวก่อนก็ได้
สัปดาห์นี้ก็ขอพาท่านผู้อ่านไปรู้จัก คู่รักคนรุ่นใหม่ ที่มีความฝันเหมือนวัยรุ่นยุคนี้ ที่อยากทำธุรกิจของตนเอง แต่ในความเหมือนก็ซ่อนความต่างในเรื่องมุมมองแง่คิดในการทำธุรกิจ
หม่าล่า,Business On My Way,หม่าล่า เชียงใหม่,ร้านอาหาร,สูตรการทำผงหม่าล่า